Den nedslidte mole i Vorupør bliver nu istandsat for 12 millioner kr. Det betyder, at spadsereture på molen må vente til næste år.

Fra april næste år vil den nedslidte mole ved Vorupør blive istandsat for 12 millioner kr. Arbejdet med molen vil ske frem til oktober. Det betyder at vandreture ned af molen med en isvaffel i den ene hånd må vente til året efter. - Det skal jo være skidt, før det kan blive godt, siger Henning Holm (S), formand for Thisted Kommunes udvalg for teknik og miljø til Nordjyske. Men til gengæld vil molen så blive endnu bedre til den tid. Der vil måske komme et søbad syd for læmolen. Efter renoveringen af molen overdrager Kystdirektoratet den til Thisted Kommune. Al vedligeholdelse sker derfor fremover for kommunens egen regning.